Аляксандар Астроўскі

**Аляксандар Пятровіч Астроўскі** (нарадзіўся 2 студзеня 1956 году ў Барысаве, Менская вобласьць) — беларускі дыплямат, журналіст, надзвычайны і паўнамоцны амбасадар у Фінляндыі і Даніі, кіраўнік беларускіх генэральных консульстваў у Нью-Ёрку і Таліне. Мае дыпляматычны ранг надзвычайнага і паўнамоцнага пасланьніка першае клясы. Брат вядомага беларускага хірурга-кардыёляга прафэсара Юрыя Астроўскага, які ўпершыню ў Беларусі зрабіў апэрацыю па перасадцы сэрца.

## Жыцьцяпіс
У 1977 годзе на выдатна скончыў факультэт журналістыкі Беларускага дзяржаўнага ўнівэрсытэту. 
Пасьля заканчэньня вышэйшае навучальнае ўстановы з 1977 па 1981 год працаваў адказным сакратаром, а потым рэдактарам газэты «Інтэграл» ВА «Інтэграл». Прайшоў вайсковую службу. З 1983 па 1986 год — намесьнік рэдактара, а потым рэдактар раённай газэты ў Барысаве.

Пасьля навучаньня ў Дыпляматычнай акадэміі міністэрства замежных справаў СССР у Маскве з 1989 па 1991 год — рэдактар рэдакцыі замежнага вяшчаньня Дзяржаўнага камітэта СССР па тэлебачаньні і радыёвяшчаньні. У 1991—1993 гадох — намесьнік галоўнага рэдактара штотыднёвіка «Беларускі прадпрымальнік».

З 1993 году — на дыпляматычнай службе Рэспублікі Беларусь. Распачаў працу ў міністэрстве замежных спраў Беларусі ў якасьці супрацоўніка консульскага ўпраўленьня. З 1993 па 1996 год — другі сакратар па консульскіх пытаньнях амбасады Беларусі ў ЗША. Быў у ліку першых арганізатараў дзейнасьці беларускай консульскай службы ў ЗША.

Падчас працы ў якасьці начальніка пашпартна-візавага аддзелу консульскага ўпраўленьня МЗС Беларусі (1996—1998 гг.) браў чынны ўдзел у распрацоўцы і прыняцьці першых нарматыўных дакумэнтаў консульскай службы Беларусі, у т.л. Консульскага статута Рэспублікі Беларусь.

З 1998 па 2001 год працаваў генэральным консулам Рэспублікі Беларусь у Нью-Ёрку. Пасьля вяртаньня ў цэнтральны апарат МЗС з 2001 па 2005 год кіраваў аддзелам аналізу і плянаваньня консульскага ўпраўленьня МЗС Беларусі.

З 2005 па 2009 год — генэральны консул Рэспублікі Беларусь у Таліне (Эстонія). На працягу гэтага пэрыяду замежная ўстанова ў поўным аб’ёме выконвала функцыі дыпляматычнай місіі Рэспублікі Беларусь. Пры непасрэдным удзеле А.Астроўскага быў падрыхтаваны першы ў гісторыі двухбаковых беларуска-эстонскіх адносінаў візыт міністра замежных спраў Эстоніі ў Беларусь, створаны мэханізм рэгулярных кансультацыяў паміж зьнешнепалітычнымі ведамствамі дзьвюх краінаў.

Пасьля вяртаньня на Радзіму з 2009 па 2013 год узначальваў галоўнае консульскае ўпраўленьне МЗС Беларусі.

З 2013 па 2018 год — надзвычайны і паўнамоцны амбасадар Беларусі ў Фінляндыі, з 2014 па 2018 год — у Даніі (па сумяшчальніцтве). 
Падчас знаходжаньня на пасадзе амбасадара ў Фінляндыі наладзіў практыку штогадовых палітычных кансультацыяў паміж міністэрствамі замежных спраў, ініцыяваў рэгулярнае правядзеньне беларуска-фінляндзкіх эканамічных форумаў. З ініцыятывы А.Астроўскага ў парлямэнце Фінляндыі заснаваная група сяброўства зь Беларусьсю.

## Крыніцы

## Вонкавыя спасылкі

*Беларуская віза стала больш даступнай для эўрапейцаў на сайце [[Свабода (радыё)|«Радыё Свабода»]]
*Інтэрвію газэце «Моладзь Эстоніі» на сайце «Молодёжь Эстонии»
*Інтэрвію сайту «Delfi» на сайце Delfi
*Інтэрвію ў перадачы «Дыялёг з уладай» на канале «ТВ-Нарва» на сайце Сайт-блёг Міхаіла Стальнухіна
*А.Астроўскі: «Зводзіць усё да візаў — абсалютна контрпрадуктыўна» на сайце tio.by
*МЗС: суд над беларусамі ў Лібіі праходзіць непрадказальна на сайце [[Белсат]]
*Аб ўручэнні Паслом Беларусі А.Астроўскім даверчых лістоў Каралеве Даніі на сайце [[Міністэрства замежных справаў Рэспублікі Беларусь|МЗС Беларусі]]
*Астроўскі абмеркаваў з пасламі краінаў «Усходняга партнэрства» ў Капэнгагене пытаньні стабільнасьці ў рэгіёне на сайце belarus.by
*Інтэрвію часопісу «Эканоміка Беларусі» на сайце [[Міністэрства замежных справаў Рэспублікі Беларусь|МЗС Беларусі]]
*Пераклад артыкула «Транзытны патэнцыял Беларусі» ў выданьні «Baltic Rim Economies» на сайце [[Міністэрства замежных справаў Рэспублікі Беларусь|МЗС Беларусі]]
*Беларусь і Фінляндыя маюць усе перадумовы для пашырэньня супрацоўніцтва - пасол на сайце [[Беларускае тэлеграфнае агенцтва|БелТА]]
*Аб жытным хлебе, падобным мэнталітэце, беларуска-фінскім супрацоўніцтве і посьпехах сельскай гаспадаркі ў Суомі на сайце [[Советская Белоруссия|Беларусь сегодня]]
*Барысаўчанін больш не будзе амбасадарам: Аляксандар Астроўскі выйшаў у адстаўку на сайце ex-press.by

Катэгорыя:Нарадзіліся ў Барысаве
Катэгорыя:Выпускнікі Беларускага дзяржаўнага ўнівэрсытэту
Катэгорыя:Амбасадары Беларусі ў Даніі
Катэгорыя:Амбасадары Беларусі ў Фінляндыі
Катэгорыя:Беларускія журналісты